ที่ประชุมคณะรัฐมนตรีเห็นชอบร่าง Road Map การจัดการขยะพลาสติก เพื่อใช้เป็นกรอบนโยบายการบริหารจัดการขยะพลาสติกในภาพรวมของประเทศ โดยตั้งเป้านำขยะพลาสติกกลับมาใช้ใหม่ 100 เปอร์เซ็นต์ ในปี 2570
พันเอก อภิสิทธิ์ ไชยนุวัติ ผู้ช่วยโฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า ที่ประชุมคณะรัฐมนตรีเห็นชอบร่าง Road Map การจัดการขยะพลาสติก พ.ศ. 2561-2573 เพื่อใช้เป็นกรอบนโยบายการบริหารจัดการขยะพลาสติกในภาพรวมของประเทศ เพื่อเป็นแนวทางการจัดทำแผนปฏิบัติการ ด้านการจัดการขยะพลาสติกแบบบูรณาการของหน่วยงาน โดยแบ่งออกเป็น 2 เป้าหมาย คือ ลดและเลิกใช้พลาสติก โดยใช้วัสดุทดแทนที่เป็นมิตรกับสิ่งแวดล้อม แบ่งเป็น 2 ช่วง คือ ภายในปี 2562 จะให้เลิกใช้พลาสติกจำนวน 3 ชนิดได้แก่พลาสติกหุ้มฝาขวดน้ำดื่ม พลาสติกผสมสารอ๊อกโซ่ และพลาสติกผสมสารไมโครบีท ส่วนระยะที่ 2 จะยกเลิกให้ใช้ภายในปี 2565 อีก 4 ชนิดได้แก่พลาสติกหูหิ้วที่มีความหนาน้อยกว่า 36 ไมครอน /กล่องโฟมบรรจุอาหาร/หลอดพลาสติก ยกเว้นกรณีที่มีความจำเป็นต้องใช้ในสำหรับเด็ก คนชรา และผู้ป่วย / และแก้วพลาสติกแบบบาง ประเภทใช้ครั้งเดียว         สำหรับเป้าหมายที่ 2 คือ การนำขยะพลาสติกเป้าหมายกลับมาใช้ประโยชน์ 100% ภายในปี 2570 โดยจะมีการศึกษาและกำหนดเป้าหมายของพลาสติกที่นำกลับมาใช้ประโยชน์ ส่วนที่เป็นของเสียก็จะถูกนำไปกำจัดอย่างถูกวิธี ดูร่างแผนปฏิบัติการแบ่งเป็น 3 มาตรการ คือ มาตรการลดการเลิกขยะพลาสติก ณ แหล่งกำเนิด โดยจะมีการสนับสนุนการออกแบบและผลิต ผลิตภัณฑ์ที่เป็นมิตรกับสิ่งแวดล้อม // มาตรการลดและเลิกใช้พลาสติกในขั้นตอนบริโภคโดยการขับเคลื่อนการลดเลิกใช้พลาสติกแบบใช้ครั้งเดียวที่มีผลกระทบต่อสิ่งแวดล้อม และไม่สามารถนำมากลับเข้าสู่ในระบบเศรษฐกิจหมุนเวียน // และมาตรการจัดการขยะพลาสติกหลังจากการบริโภค โดยจะมีการส่งเสริมสนับสนุนการนำขยะพลาสติกเข้าสู่ระบบการนำกลับมาใช้ให้เกิดประโยชน์ต่อไป         ส่วนกลไกในการขับเคลื่อน มี 4 กลไก คือ การสร้างความรู้ความเข้าใจกับหน่วยงานที่เกี่ยวข้อง เพื่อให้เกิดความร่วมมือในการดำเนินงานการ / รณรงค์ประชาสัมพันธ์ผ่านสื่อสังคมออนไลน์ /ใช้เครื่องมือและกลไกที่เหมาะสมกับบริบทของประเทศไทย เช่น การปรับเปลี่ยนพฤติกรรมของประชาชนในทุกภาคส่วน นำขยะพลาสติกกลับมาใช้ประโยชน์ โดยการศึกษาวิจัย เพื่อที่จะพัฒนาเทคโนโลยีจัดการขยะพลาสติกได้อย่างเป็นรูปประธรรม และเร่งเร่งออกกฎหมาย เพื่อให้หน่วยงานที่เกี่ยวข้อง สามารถดำเนินการจัดการขยะพลาสติกได้อย่างมีประสิทธิภาพ / จัดทำฐานข้อมูลคลาสสิคของประเทศซึ่งผลที่คาดว่าจะได้รับคาดว่าจะสามารถลดขยะพลาสติกได้ประมาณ 0.78 ล้านตันต่อปี สามารถประหยัดงบประมาณในการกำจัดขยะมูลฝอยได้ประมาณ 3,900 ล้านบาทต่อปี ลดการปล่อยก๊าซเรือนกระจก 1.2 ล้านตัน co2 เทียบเท่า